Mangrovereager

De **mangrovereager** (*Butorides atricapilla*) is in fûgel yn it skaai reiddompreagers (*Butorides *) út 'e famylje reagerfûgels (*Ardeidae*). De fûgel komt yn tropyske gebieten fan Afrika oant de Salomonseilannen foar. 

## Ferskining

De 35 oant 48 sm lange fûgel is in frij lytse reager, weaget 130 oant 250 gram en hat in spanwiidte fan 52 oant 60 sm. In folwoeksen fûgel hat in griisblauwe rêch en wjukken en in wite ûnderkant, in swarte mûtse en in donkere streek fan 'e snaffel oant ûnder it each en koarte giele poaten. It fearrekleed is lykwols fariabel, sels binnen de ûndersoarten. Mantsjes en wyfkes ha itselde fearrekleed, mar de twa Australyske ûndersoarten *B. a. macrorhyncha* en *B. a. stagnatilis* wike ôf mei grize en readbrune foarmen. Jonge fûgels binne brune en ha streken oan 'e ûnderkant.

## Taskonomy
De wittenskiplike namme fan 'e soarte waard yn 1804 as *Ardea atricapilla* torch de Sweed Adam Afzelius publisearre. Sûnt de ôfsplitsing fan 'e *[[Butorides striata]]* is neffens de prioriteitsregel fan 'e International Code of Zoological Nomenclature *B. atricapilla* de wittenskiplike namme foar de mangrovereager dy't yn Afrika en Australaazje foarkomt.

## Fersprieding
De fûgel komt yn tropyske en subtropyske wiete gebieten foar yn in grut part fan Afrika oant yn Japan en súdlik oant op 'e Salomonseilanden en Austraalje. Fûgels dy't yn 'e tuskenbeide sône fan East-Aazje briede, trekke winterdeis nei it suden. De fûgels yn 'e tropen binne stânfûgels. 

De fûgel hat in foarkar foar sompen mei in tichte begroeiïng lykas mangroves oan 'e kust en tichte sompebosken oan rivieren en marren. Fierder wurde se ek sjoen by kanalen, fivers, sâltflakten, op waad en koraalriffen en yn reid- en gerslân en rysfjilden.

De nominaat *B. atricapilla atricapilla* komt foar yn Afrika. Yn 'e rest fan it ferspriedingsgebiet komme 19 oare ûndersoarten foar.

* *B. a. atricapilla*: Subsaharaansk Afrika*
* *B. a. brevipes* : [[Somaalje]] en de kusten fan 'e [[Reade See]]
* *B. a. rutenbergi*: [[Madagaskar]] en [[Reünion]]
* *B. a. rhizophorae*: de [[Komoaren]]
* *B. a.. crawfordi*: [[Aldabra]] en de Amiranten
* *B. a. degens*: de [[Seysjellen]]
* *B. a. albolimbata*: Chagos-arsjipel yn 'e [[Maldiven]]
* *B. a. spodiogaster*: [[Andamanen]], [[Nikobaren]] en de eilannen by westlik [[Sumatra]]
* *B. a. amurensis*: súdeastlik [[Sibearje]], noardeastlik [[Sina]] en [[Japan]]
* *B. a. actophila*: fan eastlik Sina oant noardlik [[Birma]] en noardlik [[Fjetnam]]
* *B. a. javanica*: fan [[Pakistan]], [[Yndia]], [[Sry Lanka]] oant [[Tailân]], de [[Filipinen]], de [[Grutte Sûnda-eilannen]] en [[Selebes]]
* *B. a. steini*: de [[Lytse Sûnda-eilannen]]
* *B. a. moluccanum*: fan 'e [[Molukken]]
* *B. a. papuensis*: noardwestlik [[Nij-Guineä]]
* *B. a. idenburgi*: noardlik Nij-Guineä
* *B. a. flyensis*: eastlik en súdeastlik Nij-Guineä
* *B. a. macrorhyncha*: eastlik en noardeastlik [[Austraalje]] en [[Nij-Kaledoanje]]
* *B. a. stagnatilis*: noardwestlik en noardlik Sintraal-Austraalje
* *B. a. neef*: [[Tahity]]
* *B. a. solomonensis*: fan [[Lavongai]] nei de [[Salomonseilannen]] en [[Fidzjy]]

== Hâlden en dragen ==
 
Se bouwe harren nêsten yn strûken of beammen of somtiden op 'e grûn, mar meast by wetter. In nêst bestiet út trije oant fiif aaien. It iten fan 'e mangrovereager bestiet út lytse fiskjes, kikkerts en ynsekten, dy't se fange troch ûnferweechlik te wachtsjen oant der in proai foarby komt.  

== Status ==
[[BirdLife International]] beskôget de *Butorides*-soarten als ien soarte en dêrom is de beöardieling fan syn bedrigingsstatus basearre op 'e populaasje as gehiel. It skaai hat in ûnbidich grut ferspriedingsgebiet en de kâns op útstjerren is lyts. De wrâldpopulaasje fan it skaai wurdt as stabyl beskôge en soe neffens in rûzing fan 2023 bestean út 173.000 oant 1.500.000 folwoeksen fûgels. It skaai stiet as net bedrige (*Least Concern'', 2022) op 'e Reade list fan 'e IUCN.